b"\n_START_ARTICLE_\nL'Alc\xc3\xbadia de Cocentaina\n_START_SECTION_\nHist\xc3\xb2ria\n_START_PARAGRAPH_\nAl Llibre del Repartiment s'indica que l'Alc\xc3\xbadia fou lliurada en 1249 a Pon\xc3\xa7 Guillem de Vilafranca, membre d'una fam\xc3\xadlia que assoliria una gran import\xc3\xa0ncia en la zona durant tot el segle XIII, la qual fou poblada amb deu companys del de Vilafranca de Conflent. En el mateix llibre s'indica que Pon\xc3\xa7 Guillem de Vilafranca va rebre de la m\xc3\xa0 del rei Jaume I 5 jovades i una casa, la qual cosa era superior a altres lliuraments efectuades pel rei._NEWLINE_Al segon volum del Llibre del Repartiment, assentament 987, s'hi pot trobar:_NEWLINE_ Poncius Guillelmi: alqueriam de Alcudia, que est in termino Consoltanie, quod posit populares G. de Torrilles, R. del Canet, P. de Angertrina,_NEWLINE_ R. Arnaldi, R. Moraton, Ferrarius de Argilers, Iohanni de Oltra, P. Marchi, Bernardo Guillelmi de Villafrancha et P. Cagardia. Domos et_NEWLINE_ unicuique V iovatas terre in Alchudia, alcheria de Consoltania."